22. ΑΠΟΦΑΣΗ ΥΠΟΥΡΓΩΝ  ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ.11411 της 12/25 Φεβρ. 1988 (ΦΕΚ Β' 108) Τρόπος υπολογισμού της Αυτόματης Τιμαριθμικής Αναπροσαρμογής (ΑΤΑ) από 1.1.1988 των αποδοχών των εργαζομένων που απασχολούνται με σχέση εργασίας ιδιωτικού δικαίου στο Δημόσιο, ΝΠΔΔ και ΟΤΑ και διέπονται από Υπουργικές Αποφάσεις που εκδόθηκαν με βάση τις διατάξεις των παρ.1 και 2 του άρθρ.5 του Ν.Δ.1198/72. 1.Από 1.1.1998 η ΑΤΑ που προβλέπεται από κοινές Υπουργικές Αποφάσεις που εκδόθηκαν κατά τη διαδικασία των παρ.1 και 2 του Ν.Δ.1198/72 για τους εργαζομένους στο Δημόσιο, ΝΠΔΔ και ΟΤΑ, θα υπολογίζεται και θα καταβάλλεται σύμφωνα με την 119595/3511/18.12.87 απόφαση των Υπουργών Εθνικής Οικονομίας και Οικονομικών καθώς και με τον τρόπο που θα ισχύει κάθε φορά για το Δημόσιο. 2.Από 1.1.1988 θα καταβληθεί στους εργαζόμενους της προηγούμενης παραγράφου και το διορθωτικό ποσοστό της ΑΤΑ 1987 εκ ποσοστού 4,3% σύμφωνα με την Α442/19/8.1.1988 απόφαση του Υπουργού Εθνικής Οικονομίας. 3.Από της ισχύος της απόφασης αυτής κάθε άλλη διάταξη που ρυθμίζει διαφορετικά τον τρόπο υπολογισμού της ΑΤΑ καταργείται. 